PROJEKTS

uz 08.10.2018.

vēlamais izskatīšanas datums domē – 23.10.2018.

sagatavotājs: E.Kāpa

ziņotājs: I. Roze

Apstiprināti

ar Ādažu novada domes

23.10.2018. sēdes lēmumu

(protokols Nr.0 §00)

SAISTOŠIE NOTEIKUMI

Ādažu novadā

2018.gada 23.oktobrī Nr.XX

**Grozījums Ādažu novada domes 23.02.2010. saistošajos noteikumos Nr.3 „Saistošie noteikumi par Ādažu novada pašvaldības materiālo atbalstu aprūpes vai kopšanas pakalpojumu nodrošināšanai”**

*Izdoti saskaņā ar likuma “Par pašvaldībām” 43. panta trešo daļu, Sociālo pakalpojumu un sociālās palīdzības likuma 35.panta trešo un ceturto daļu*

1. Veikt grozījumu Ādažu novada domes 2010.gada 23.februāra saistošajos noteikumos Nr.3 „Saistošie noteikumi par Ādažu pašvaldības materiālo atbalstu aprūpes vai kopšanas pakalpojumu nodrošināšanai” aizstājot to 1.1. apakšpunkta 6. un 7.punktā skaitli “285,00” ar skaitli “**310,00**”;
2. Noteikumi piemērojami ar 2018. gada 1. oktobri.

Domes priekšsēdētājs M.Sprindžuks

**Paskaidrojuma raksts**

**Grozījums Ādažu novada domes 23.02.2010. saistošajos noteikumos Nr.3 „** **Saistošie noteikumi par Ādažu novada pašvaldības materiālo atbalstu aprūpes vai kopšanas pakalpojumu nodrošināšanai”**

|  |
| --- |
| Paskaidrojuma raksta sadaļas un norādāmā informācija |
| **1. Projekta nepieciešamības pamatojums**.  **1.1.** Likuma „Par pašvaldībām” (turpmāk likums) 15.panta pirmā daļas 7.punkts noteic, ka pašvaldības autonomā funkcija ir nodrošināt iedzīvotājiem sociālo palīdzību, bet 43.panta trešā daļa nosaka, ka dome ir tiesīga izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi.  **1.2**. Grozījumi (turpmāk - Noteikumi) Ādažu novada domes 23.02.2010. saistošajos noteikumos Nr.3 „Saistošie noteikumi par Ādažu novada pašvaldības materiālo atbalstu aprūpes vai kopšanas pakalpojumu nodrošināšanai” izdoti saskaņā ar likuma “Par pašvaldībām” 43. panta trešo daļu un Sociālo pakalpojumu un sociālās palīdzības likuma, 35.panta trešo un ceturto daļu. |
| **2.** **Īss projekta satura izklāsts.**  Noteikumu mērķis – palielināt Noteikumos paredzēto mērķgrupu, kurām pienākas aprūpes vai kopšanas pabalsts ienākumus, jo 2018.gada 1.oktobrī tiks indeksētas pensijas, kuras nepārsniedz 382 EUR. Lai klienti pēc pensiju indeksēšanas nezaudētu iespēju saņemt pabalstu aprūpes vai kopšanas pakalpojuma nodrošināšanai nepieciešams paaugstināt personas (ģimenes) ienākumu līmeni no EUR 285,00 uz EUR 310,00 |
| **3. Informācija par plānoto projekta ietekmi uz pašvaldības budžetu.**  **3.1**. Noteikumu īstenošanai netiek prognozēta palielināta finansiāla ietekme uz pašvaldības budžetu, jo klientu loks nemainīsies.  **3.2.** Noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| **4. Informācija par plānoto projekta ietekmi uz sabiedrību (mērķgrupām) un uzņēmējdarbības vidi pašvaldības teritorijā.**  **4.1**. Mērķgrupas, ko ietekmē Noteikumi, ir Ādažu novada pašvaldībā deklarētās personas, kuras atbilst Noteikumos noteiktajā kategorijām.  **4.2**. Noteikumu tiesiskais regulējums neietekmēs uzņēmējdarbības vidi pašvaldības teritorijā |
| **5.Informācija par administratīvajām procedūrām.**  **5.1**. Institūcija, kurā privātpersona var vērsties Noteikumu piemērošanā, ir Ādažu novada domes Sociālais dienests.  **5.2**. Noteikumu projekts neskar administratīvās procedūras un nemaina privātpersonām veicamās darbības līdzšinējo kārtību. |
| **6**. **Informācija par konsultācijām ar privātpersonām.**  Noteikumu projekts ir izskatīts Ādažu novada domes Izglītības, kultūras, sporta un sociālajā komitejā. Pēc Noteikumu publicēšanas pašvaldības mājaslapā [www.adazi.lv](http://www.adazi.lv) un saņemto sabiedrības pārstāvju izteikto priekšlikumu vai iebildumu apkopošanas, izvērtējot lietderības apsvērumus, tie tiks iekļauti saistošajos noteikumos. Sabiedrības līdzdalības veids – informācijas publicēšana pašvaldības mājaslapā un iesniegto priekšlikumu izvērtēšana. |

Domes priekšsēdētājs M.Sprindžuks